#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דחופה בנושא:

סילוק תלמידת תיכון בשל תמיכה בשירות לאומי

דברי הסבר:

באוקטובר 2013 סולקה תלמידת כיתה י"ב מתיכון "לוסטיג" בעיר רמת גן ,לאחר שהביעה תמיכה בהתנדבות לשירות לאומי. זאת, לאחר שהתלמידה יצאה משיעור במהלכו קרא מנהל בית הספר לתלמידות להימנע מכך בכל מחיר. בתגובה, התלמידה סולקה מבית הספר, ועל חברותיה נאסר ליצור איתה קשר, והלכה למעשה להחרימה. נכון להיום התלמידה עדיין אינה לומדת בבית הספר.

מהסיפור עולות שאלות קשות, ובראשן מדוע טרם נמצא פיתרון, הכיצד ממשיך מנהל כזה לפעול במערכת וכיצד ניתן למנוע מקרים דומים בעתיד. אי לכך, יש לדון בנושא בדחיפות במליאת הכנסת.

בכבוד רב,

חבר הכנסת שמולי איציק